نقشرو الحوت 🐟🐟مثلا قاروس وراطة لمبوكة مرجان و نقسموه اثنين رأس و ذيل و نفوحوه ثوم و كمون و ملح و فلفل و نخليه على جنب
نشق الفلفل في نص و نحط ملح و نقليه في زيت زيتون في المقفول و نخرجوه على جنب
نحط معجون طماطم و ملح و فلفل اكحل و فلفل أحمر حار و ثوم و كمون و نخليهم يتقلاو شويه
نفرك الكسكسي بشويه زيت و ماء و نخليه على جنب
نصب ماء على الصوص و نحطو الكسكسي في الكسكاس و نخليهم شويه يغليو بعد ناخذ شوية مرق في طنجرة اخرى نحطو الحوت و نطيبوه فيه باش الشوك ما يجيش فالمرق و بعد نصب لمرق متاع الحوت في المقفول الأصلي بصفاية و الا مغرفة شباك و نخلي السمك على جنب